**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2011 05 13 SPRENDIMO NR. TS-145**  **„DĖL KĖDAINIŲ RAJONO SAVIVALDYBĖS TARYBOS VEIKLOS REGLAMENTO TVIRTINIMO“ PAKEITIMO**

2020 m. gegužės 4 d. Nr. SP-125

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 4 straipsnio 10, 12, 15 dalimis, taip pat 14 straipsniu, Kėdainių rajono savivaldybės taryba n u s p r e n d ž i a:

1. Pakeisti Kėdainių rajono savivaldybės tarybos veiklos reglamentą, patvirtintą Kėdainių rajono savivaldybės tarybos 2011 m. gegužės 13 d. sprendimu Nr. TS-145 „Dėl Kėdainių rajono savivaldybės tarybos veiklos reglamento tvirtinimo“:

1.1. Pakeisti 31 punktą ir jį išdėstyti taip:

„ 31. Tarybos posėdžiai yra atviri. Posėdžio metu daromas posėdžio garso ir vaizdo įrašas, taip pat posėdis turi būti transliuojamas tiesiogiai per savivaldybės interneto svetainę ar kitą rajono gyventojams iš anksto žinomą internetinę platformą. Tarybos posėdžių vaizdo ir garso įrašai saugomi kompiuterinėse laikmenose, taip pat talpinami savivaldybės interneto svetainės laisvai prieinamuose archyvuose.”

1.2. Pakeisti 124 papunktį ir jį išdėstyti taip:

„124. Komitetų veiklos organizacinį, informacinį ir techninį aptarnavimą atlieka savivaldybės administracija ir mero politinio (asmeninio) pasitikėjimo valstybės tarnautojai. Posėdžio metu daromas posėdžio garso ir vaizdo įrašas, taip pat posėdis turi būti transliuojamas tiesiogiai per savivaldybės interneto svetainę ar kitą rajono gyventojams iš anksto žinomą internetinę platformą. Tarybos posėdžių vaizdo ir garso įrašai saugomi kompiuterinėse laikmenose, taip pat talpinami savivaldybės interneto svetainės laisvai prieinamuose archyvuose.”

Karolina Štelmokaitė Dalius Ramonas Rūta Švedienė

2020-04- 2020-04- 2020-04-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2011 05 13 SPRENDIMO NR. TS-145 „DĖL KĖDAINIŲ RAJONO SAVIVALDYBĖS TARYBOS VEIKLOS REGLAMENTO TVIRTINIMO“ PAKEITIMO**

2020 m. balandžio 30 d.

Kėdainiai

**Parengto sprendimo projekto tikslai:**

Sprendimo projekto tikslas – užtikrinti didesnį Kėdainių r. savivaldybės darbo skaidrumą bei atskaitomumą.

**Sprendimo projekto esmė**, **rengimo priežastys ir motyvai:**

Siekiant padidinti didesnį savivaldybės tarybos darbo skaidrumą bei atskaitomumą, siūlau ne tik tiesiogiai transliuoti tarybos posėdžius internetu, kas iš esmės ir yra daroma, bet ir užtikrinti, kad komitetų posėdžiai taip pat būtų transliuojami tiesiogiai internetu, o komiteto posėdžių vaizdo medžiaga būtų archyvuojama savivaldybės internetinėje svetainėje. Komitetų posėdžiuose, dėl netaikomo laiko limito, teisės aktų projektai paprastai nagrinėjami kur kas išsamiau, nei tarybos posėdžių metu, todėl kėdainiečiams bus sudaromos didesnės galimybės ne tik suprasti būsimo teisės akto galimas pasekmes, bet ir sužinoti savo atstovų siūlomus pakeitimus ar teikiamas pastabas. Ypač svarbu komitetų tiesioginę transliaciją užtikrinti karantino metu, kuomet suinteresuoti kėdainiečiai nebeturi galimybės stebėti komitetų posėdžius savivaldybės patalpose.

**Lėšų poreikis (jeigu sprendimui įgyvendinti reikalingos lėšos):**

Nėra.

**Laukiami rezultatai:**

Priimtu sprendimu bus užtikrintas atviresnis sprendimų priėmimo procesas Kėdainių r. savivaldybės taryboje bei tuo pačiu sustiprintas piliečių pasitikėjimas jos atstovais.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Kėdainių rajono savivaldybės tarybos narė Karolina Štelmokaitė